b'\n_START_ARTICLE_\nDenis Johnson\n_START_PARAGRAPH_\nDenis Johnson (1949 M\xc3\xbcnchen \xe2\x80\x93 25. toukokuuta 2017) oli yhdysvaltalainen kirjailija. H\xc3\xa4nen tuotantonsa k\xc3\xa4sitti runoja, n\xc3\xa4ytelmi\xc3\xa4, novelleja sek\xc3\xa4 romaaneja._NEWLINE_Denis Johnson pyrki v\xc3\xa4lttelem\xc3\xa4\xc3\xa4n julkisuutta mahdollisimman paljon. H\xc3\xa4n opiskeli Iowan yliopistossa ja oli kolme kertaa naimisissa. Kolmannen puolisonsa Cindy Leen kanssa h\xc3\xa4nell\xc3\xa4 oli kolme lasta.\n_START_SECTION_\nKirjallinen tuotanto\n_START_PARAGRAPH_\nJohnsonin tunnetuin teos on v\xc3\xa4lj\xc3\xa4sti omael\xc3\xa4m\xc3\xa4kerrallinen novellikokoelma Jeesuksen poika (Jesus\xe2\x80\x99 Son), joka ilmestyi vuonna 1992. Teos liikkuu synkkien aiheiden parissa. Siin\xc3\xa4 kuvaillaan p\xc3\xa4ihderiippuvuutta, v\xc3\xa4kivaltaa ja tuhoisia ihmissuhteita sek\xc3\xa4 niiden taustalla olevaa yksin\xc3\xa4isyytt\xc3\xa4. Yhdysvalloissa ja Britanniassa teoksella on kulttimaine ja siit\xc3\xa4 tehdyss\xc3\xa4 elokuvasovituksessa n\xc3\xa4yttelev\xc3\xa4t Dennis Hopper, Jack Black, Holly Hunter ja kirjailija._NEWLINE_Vuonna 2007 Denis Johnson julkaisi yli 20 vuotta kirjoittamansa romaanin Tree of Smoke, joka k\xc3\xa4sitteli Vietnamin sotaa. Kirjaa kuvailtiin heti mestariteokseksi: The New York Times valitsi kirjan yhdeksi vuoden kirjoista. Teos voitti ilmestymisvuonnaan National Book Awardin.'